Surathai21/ocs-krisdika huggingface dataset:
พระราชบัญญัติจัดสรรทุนสำรองเงินตราเพื่อบูรณะประเทศ พ.ศ. 2489 (ยกเลิก)
วันที่ประกาศ: 1946-09-19

content: พระราชบัญญัติ จัดสรรทุนสำรองเงินตราเพื่อบูรณะประเทศ พ.ศ. ๒๔๘๙ (ยกเลิก)
content: ในพระปรมาภิไธยสมเด็จพระเจ้าอยู่หัวภูมิพลอดุลยเดช คณะผู้สำเร็จราชการแทนพระองค์ รังสิต กรมขุนชัยนาทนเรนทร พระยามานวราชเสวี ให้ไว้ ณ วันที่ ๑๙ กันยายน พ.ศ. ๒๔๘๙ เป็นปีที่ ๑ ในรัชกาลปัจจุบัน
content: โดยที่เป็นการสมควรจัดสรรทุนสำรองเงินตราเพื่อบูรณะประเทศ และดำรงไว้ซึ่งเสถียรภาพและค่าของเงินตราไทยในนานาประเทศ พระมหากษัตริย์โดยคำแนะนำและยินยอมของรัฐสภา จึงมีพระบรมราชโองการให้ตราพระราชบัญญัติขึ้นไว้ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติจัดสรรทุนสำรองเงินตราเพื่อบูรณะประเทศ พ.ศ. ๒๔๘๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ เพื่อประโยชน์ที่จะให้มีเงินปริวรรตดอลลาร์สหรัฐอเมริกาโดยพลัน และเพื่อลดจำนวนธนบัตรที่จำหน่าย ให้ธนาคารแห่งประเทศไทยมีอำนาจขายทองคำ ซึ่งมีอยู่ในทุนสำรองที่ได้ตั้งขึ้นตามพระราชบัญญัติเงินตรา พุทธศักราช ๒๔๗๑ ได้ เป็นปริมาณไม่เกิน ๑๐,๘๘๖,๐๐๐ กรัม บริสุทธิ์
sectionNo: 4
content: มาตรา ๔ ดอลลาร์สหรัฐอเมริกาซึ่งเป็นค่าแห่งผลิตผลไทยที่ส่งไปขายในสหรัฐอเมริกา อันจะได้มาตามกฎหมายว่าด้วยการควบคุมการแลกเปลี่ยนเงินนั้น ต้องส่งคืนเข้าทุนสำรองที่ได้ตั้งขึ้นตามพระราชบัญญัติเงินตรา พุทธศักราช ๒๔๗๑ แทนทองคำที่ขายไปตามความในมาตราก่อน เป็นจำนวนเท่ากับราคาทองคำ ๗,๙๙๘,๐๐๐ กรัม บริสุทธิ
sectionNo: 4
content: ภายในเวลาสิบสองเดือน นับตั้งแต่วันที่พระราชบัญญัตินี้ใช้บังคับและให้ธนาคารแห่งประเทศไทยจัดสรรดอลลาร์สหรัฐอเมริกาที่ได้มานั้นส่งเข้าทุนสำรองเป็นครั้งคราว
sectionNo: 5
content: มาตรา ๕ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ พลเรือตรี ถ. ธำรงนาวาสวัสดิ์ นายกรัฐมนตรี
พระราชบัญญัติกู้เงินเพื่อการบูรณะประเทศ พ.ศ. 2489
วันที่ประกาศ: 1946-09-28

content: พระราชบัญญัติ กู้เงินเพื่อการบูรณะประเทศ พ.ศ. ๒๔๘๙
content: ในพระปรมาภิไธยสมเด็จพระเจ้าอยู่หัวภูมิพลอดุลยเดช คณะผู้สำเร็จราชการแทนพระองค์ รังสิต กรมขุนชัยนาทนเรนทร พระยามานวราชเสวี ให้ไว้ ณ วันที่ ๒๘ กันยายน พ.ศ. ๒๔๘๙ เป็นปีที่ ๑ ในรัชกาลปัจจุบัน
content: โดยที่เป็นการสมควรที่จะจัดการกู้เงินต่างประเทศเพื่อการบูรณะประเทศ พระมหากษัตริย์โดยคำแนะนำและยินยอมของรัฐสภา จึงมีพระบรมราชโองการให้ตราพระราชบัญญัติขึ้นไว้ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติกู้เงินเพื่อการบูรณะประเทศ พ.ศ. ๒๔๘๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ภายใน พ.ศ. ๒๔๘๙ ถึงสิ้น พ.ศ. ๒๔๙๑ ให้รัฐบาลมีอำนาจกู้เงินจากต่างประเทศ คิดเป็นเงินตราไทยรวมทั้งสิ้นเป็นจำนวนไม่เกินหกร้อยล้านบาท ตามอัตราแลกเปลี่ยนเงินต่างประเทศที่ใช้อยู่ในวันประกาศใช้พระราชบัญญัตินี้ เพื่อการบูรณะประเทศ ตามที่ต้องจ่ายในต่างประเทศ
sectionNo: 4
content: มาตรา ๔ การกู้เงินตามความในมาตรา ๓ ให้ปฏิบัติภายใต้เงื่อนไขต่อไปนี้ (๑) กำหนดเวลาไถ่ถอนคืนต้นเงินแต่ละราย ต้องไม่เกินยี่สิบห้าปีนับตั้งแต่วันที่ได้เริ่มกู้เงินรายนั้น ๆ แต่ถ้ารัฐบาลเห็นสมควร จะขยายเวลาออกไปอีกไม่เกินห้าปีก็ได้ (๒) การไถ่ถอนคืนต้นเงิน จะไถ่ถอนคืนคราวเดียวทั้งหมดหรือเป็นส่วน ๆ ก็ได้
sectionNo: 4
content: (๓) รายจ่ายในการชำระดอกเบี้ยและไถ่ถอนคืนต้นเงิน ให้ตั้งเงินไว้จ่ายในงบประมาณประจำปี
sectionNo: 5
content: มาตรา ๕ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ พลเรือตรี ถ. ธำรงนาวาสวัสดิ์ นายกรัฐมนตรี